३बीएल
३बीएल भारतीय उपमहाद्वीप में एक अंतर्राष्ट्रीय 3x3 प्रो बास्केटबॉल लीग है जिसे इंटरनेशनल बास्केटबॉल फेडरेशन (एफआईबीए) द्वारा मान्यता प्राप्त है। इस लीग में अंतरराष्ट्रीय खिलाड़ियों सहित अठारह टीमें शामिल हैं। 3x3 बास्केटबॉल दुनिया में बास्केटबॉल का सबसे तेज और सबसे छोटा प्रारूप है। आपको बस एक हूप, एक आधा कोर्ट और छह खिलाड़ियों की आवश्यकता है। जो टीम १० मिनट में सबसे अधिक स्कोर करती है या २१ अंक हासिल करती है वह जीत जाती है। 3x3 न केवल एफआईबीए का दूसरा आधिकारिक अनुशासन है बल्कि टोक्यो २०२१ में ओलंपिक और बर्मिंघम में राष्ट्रमंडल खेल २०२२ में खेला जाएगा। हरियाणा के गुरुग्राम में स्थित YKBK एंटरप्राइज प्राइवेट लिमिटेड के पास ३बीएल के सभी अधिकार हैं। यह एफआईबीए द्वारा भारतीय उपमहाद्वीप में एक प्रोफेशनल 3x3 बास्केटबॉल लीग के संचालन का विशेष अधिकार धारक है, जिसमें छह देश भारत, श्रीलंका, बांग्लादेश, नेपाल, मालदीव और भूटान शामिल हैं। ३बीएल की स्थापना रोहित बख्शी और योशीया काटो द्वारा की गई थी जिसका लक्ष्य पूरे भारत में 3×3 के लिए एक बुनियादी स्तर की संरचना तैयार करना है।